CELEX: 32020D1663
Language: lt
Date: 2020-11-06 00:00:00
Title: Komisijos įgyvendinimo sprendimas (ES) 2020/1663 2020 m. lapkričio 6 d. kuriuo dėl Čekijai suteikiamo infekciniu galvijų rinotracheitu neužkrėstos teritorijos statuso ir tos ligos likvidavimo keliuose Prancūzijos regionuose programos patvirtinimo iš dalies keičiami Sprendimo 2004/558/EB I ir II priedai (pranešta dokumentu Nr. C(2020) 7578) (Tekstas svarbus EEE)

2020 11 10   
               
               
                  LT
               
               
                  Europos Sąjungos oficialusis leidinys
               
               
                  L 374/8
               
            
         KOMISIJOS ĮGYVENDINIMO SPRENDIMAS (ES) 2020/1663
         2020 m. lapkričio 6 d.
         kuriuo dėl Čekijai suteikiamo infekciniu galvijų rinotracheitu neužkrėstos teritorijos statuso ir tos ligos likvidavimo keliuose Prancūzijos regionuose programos patvirtinimo iš dalies keičiami Sprendimo 2004/558/EB I ir II priedai
         
            
               (pranešta dokumentu Nr. C(2020) 7578)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos 9 straipsnio 2 dalį ir 10 straipsnio 2 dalį,
         kadangi:
         
                     (1)
                  
                  
                     Direktyvoje 64/432/EEB Sąjungos vidaus prekybai galvijais nustatytos gyvūnų sveikatos taisyklės. Tos direktyvos 9 straipsnyje nustatyta, kad valstybė narė, kurioje vykdoma privaloma nacionalinė vienos iš jos E priedo II dalyje išvardytų ligų kontrolės programa, šią programą gali teikti Komisijai patvirtinti. Šiame straipsnyje taip pat nustatyta, kad Sąjungos vidaus prekybai galvijais vykdyti gali būti reikalaujama papildomų garantijų. Infekcinis galvijų rinotracheitas – 1 tipo galvijų herpeso viruso (BHV1) sukeliama liga – yra įtrauktas į Direktyvos 64/432/EEB E priedo II dalies galvijų ligų sąrašą;
                  
               
                     (2)
                  
                  
                     2020 m. vasario mėn. Prancūzija pateikė Komisijai patvirtinamuosius dokumentus dėl nacionalinės infekcinio galvijų rinotracheito kontrolės ir likvidavimo programos, apimančios Prancūzijos metropolijos departamentus, išskyrus Korsiką, siekdama, kad ši programa būtų patvirtinta, ir paprašė leisti taikyti papildomas garantijas dėl infekcinio galvijų rinotracheito pagal Direktyvos 64/432/EEB 9 straipsnį;
                  
               
                     (3)
                  
                  
                     Direktyvos 64/432/EEB 10 straipsnyje nurodyta, kad jeigu valstybė narė mano, jog jos teritorija ar teritorijos dalys nėra užkrėstos viena iš šios direktyvos E priedo II skirsnyje nurodytų ligų, ji turi Komisijai pateikti atitinkamus patvirtinamuosius dokumentus. Šiame straipsnyje taip pat nustatyta, kad Sąjungos vidaus prekybai galvijais vykdyti gali būti reikalaujama papildomų garantijų;
                  
               
                     (4)
                  
                  
                     2020 m. sausio mėn. Čekija Komisijai pateikė patvirtinamuosius dokumentus siekdama, kad visa jos teritorija būtų laikoma neužkrėsta BHV1, ir paprašė leisti taikyti papildomas garantijas dėl infekcinio galvijų rinotracheito pagal Direktyvos 64/432/EEB 10 straipsnį;
                  
               
                     (5)
                  
                  
                     Komisijos sprendime 2004/558/EB (2) išvardytos valstybės narės ir jų regionai, kuriems leidžiama taikyti papildomas garantijas dėl infekcinio galvijų rinotracheito pagal Direktyvos 64/432/EEB 9 ir 10 straipsnius. To sprendimo I priede išvardytos valstybės narės ir jų regionai, kuriuose taikomos papildomos garantijos dėl infekcinio galvijų rinotracheito pagal Direktyvos 64/432/EEB 9 straipsnį, o jo II priede išvardytos valstybės narės ir jų regionai, kuriuose taikomos papildomos garantijos dėl infekcinio galvijų rinotracheito pagal Direktyvos 64/432/EEB 10 straipsnį;
                  
               
                     (6)
                  
                  
                     įvertinus Prancūzijos pateiktus patvirtinamuosius dokumentus nustatyta, kad šios valstybės narės metropolijos departamentai, išskyrus Korsiką, turėtų būti įtraukti į Sprendimo 2004/558/EB I priedą ir kad pagal Direktyvos 64/432/EEB 9 straipsnį juose turėtų būti taikomos papildomos garantijos dėl infekcinio galvijų rinotracheito;
                  
               
                     (7)
                  
                  
                     be to, įvertinus Čekijos pateiktus patvirtinamuosius dokumentus nustatyta, kad ši valstybė narė turėtų būti išbraukta iš Sprendimo 2004/558/EB I priedo ir įtraukta į jo II priedą ir kad pagal Direktyvos 64/432/EEB 10 straipsnį joje turėtų būti taikomos papildomos garantijos dėl infekcinio galvijų rinotracheito;
                  
               
                     (8)
                  
                  
                     todėl Sprendimo 2004/558/EB I ir II priedus reikėtų atitinkamai iš dalies pakeisti;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo 2004/558/EB I ir II priedai pakeičiami šio sprendimo priedo tekstu.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. lapkriio 6 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL 121, 1964 7 29, p. 1977/64.
         
            (2)  2004 m. liepos 15 d. Komisijos sprendimas 2004/558/EB dėl Tarybos direktyvos 64/432/EEB dėl papildomų Bendrijos galvijų vidaus prekybos garantijų, susijusių su infekciniu galvijų rinotracheitu, ir infekcijos likvidavimo programų, pateiktų atitinkamų valstybių narių, patvirtinimo įgyvendinimo (OL L 249, 2004 7 23, p. 20).
      
      
         
            PRIEDAS
            
               
                  
                     „I PRIEDAS
                     
                                 Valstybės narės
                              
                              
                                 Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 9 straipsnį
                              
                           
                                 Belgija
                              
                              
                                 Visi regionai
                              
                           
                                 Prancūzija
                              
                              
                                 Overnės-Ronos-Alpių regionas
                                 Burgundijos-Franš Kontė regionas
                                 Bretanės regionas
                                 Centro-Luaros Slėnio regionas
                                 Didžiųjų Rytų regionas
                                 Aukštutinės Prancūzijos regionas
                                 Il de Franso regionas
                                 Normandijos regionas
                                 Naujosios Akvitanijos regionas
                                 Oksitanijos regionas
                                 Luaros krašto regionas
                                 Provanso-Alpių-Žydrojo Kranto regionas
                              
                           
                                 Italija
                              
                              
                                 Friulio-Venecijos Džulijos regionas
                                 Trento autonominė provincija
                              
                           
                                 Liuksemburgas
                              
                              
                                 Visi regionai
                              
                           
               
               
                  
                     II PRIEDAS
                     
                                 Valstybės narės
                              
                              
                                 Valstybių narių regionai, kuriems taikomos papildomos garantijos dėl infekcinio galvijų rinotracheito pagal Direktyvos 64/432/EEB 10 straipsnį
                              
                           
                                 Čekija
                              
                              
                                 Visi regionai
                              
                           
                                 Danija
                              
                              
                                 Visi regionai
                              
                           
                                 Vokietija
                              
                              
                                 Visi regionai
                              
                           
                                 Italija
                              
                              
                                 Aostos Slėnio regionas
                                 Bolcano autonominė provincija
                              
                           
                                 Austrija
                              
                              
                                 Visi regionai
                              
                           
                                 Suomija
                              
                              
                                 Visi regionai
                              
                           
                                 Švedija
                              
                              
                                 Visi regionai
                              
                           
                                 Jungtinė Karalystė
                              
                              
                                 Džersis
                              
                           
               “